Aan Die Oewer (Details|Price|Map|Contact) Campsites 1r.co.za
Campsites > Northern Cape > Upper Karoo > Orania > Aan Die Oewer - Camping
Aan Die Oewer, Camping Site near Orania
Welkom by Aan die Oewer. Orania se eie stukkie paradys aan die Oranje Rivier.
Aan-die-Oewer se kampterrein was die eerste deel van die oord wat ontwikkel is. Die ruim en skaduryke staanplekke is almal voorsien van kragpunte, varswaterkrane, verskuifbare braaiers en asdromme. Hoewel hier net 10 kampplekke is, kan groot groepe soos woonwa- en ander klubs met gemak geakkommodeer word.
Die ablusieblok het bad- en stortgeriewe en is voorsien van gasgeisers. 'n Skottelgoedopwasplek, 'n outomatiese wasmasjien en wasgoeddrade, sowel as 'n yskas/vrieskas kombinasie is beskikbaar vir gaste se gebruik.
Die klimraam vir die kleinspan is deel van die kampterrein. Daar is ook 'n heerlike rivierswembad om in af te koel op warm somerdae. Die Oewer Snoepie is sewe dae per week oop en verkoop al die basiese noodsaaklikhede soos: Hout, ys, melk ens.
Hier kan vakansiegangers en besoekers van oraloor die betowering van die pragtige oewer, die rivier en natuurlik die gasvryheid van Orania en sy mense kom ontdek. Uitgestrekte grasperke onder die inheemse wag-'n-bietjie-, doring- en kareebome bied ruimte vir kinders om te speel en vir grootmense om sommer net 'n vleisie te braai terwyl hulle die rustigheid en skoonheid van die omgewing geniet.
'n Kampeerterrein, selfsorgchalets en 'n hotel met 12 kamers sorg vir genoeg akkommodasie vir nagenoeg 150 gaste. Die oord het heelwat geriewe soos 'n restaurant, spa, speletjieskamer, swembad, kayakke en 'n vlot op die rivier, terwyl waterpret soos binnebandry en vierwielmotorfietsritte onlangs bygevoeg is. Al die avontuuraktiwiteite word onder leiding van 'n bekwame gids aangebied.
Kom besoek gerus Aan-die-Oewer vakansieoord en kom vind self uit waarom dit die "toerismejuweel" van die Noord-Kaap genoem word.
Chalets vir 2 / 3 / 4 / 5 / 6 / 9 persone.
Ons lieflike kampterrein is bekend vir sy ruim en skaduryke staanplekke wat omsoom word deur lower groen grasperke. Kampeerders van oraloor kan getuig van onvergeetlike vakansies hier langs die Oranjerivier. 'n Goed toegeruste ablusieblok met bad- en stortgeriewe is onlangs van gasgeisers voorsien om te verseker dat kampeerders altyd warm water het. 'n Outomatiese wasmasjien sowel as 'n yskas met vriesgeriewe is ook vir kampeerders se gebruik beskikbaar. Hoewel daar slegs 10 staanplekke is, is elkeen voorsien van 'n kragpunt, varswater kraan en verskuifbare braaier.
Next to River | Swimming Pool | Child Friendly | Camping Chalets
Aan Die Oewer. Location of the photos on map:
WGS-84 Lat: S 29 48.036
WGS-84 Lon: E 24 25.231
10 Staanplekke met kragpunte: R260 plus R10 per persoon
Pensionarisse: R175 p/n
R260 plus R10 pp. Pensionarisse R175 p/n
Find more details at website of Aan Die Oewer
✉ Email Aan Die Oewer from here
Upper Karoo CampsitesOrania Campsites